Hvilke tegn er der på kræft?
Kræftens Bekæmpelse har listet 7 tegn, du skal være særligt opmærksom på, og som kan være tegn på kræft. Det er: længerevarende synkebesvær, uforklarligt vægttab, længerevarende hoste og hæshed, ændret afføringsmønster, uforklarlige blødninger, ændrede modermærker eller sår eller knuder eller hævelser, der ændrer sig. Oplever du et eller flere af de tegn, er det vigtigt, at du straks søger læge.